Perak FM

Perak FM (radio ini dikenali sebagai Radio Malaya Stesen Ipoh, Radio Malaysia Stesen Ipoh, Radio 3 Ipoh dan Radio Malaysia Ipoh) ialah sebuah stesen radio negeri dijalankan oleh Radio Televisyen Malaysia. Ia bersiaran dari Jalan Raja Musa Mahadi, Ipoh dari jam 6:00 pagi hingga 12:00 tengah malam setiap hari. Menyiarkan berita tempatan dan muzik Malaysia. Moto utamanya ialah Untuk Kome Aje.

Perak FM disambung siar dari Nasional FM
Perak FM disambung siar dari Nasional FM bermula jam 12:00 tengah malam hingga 6:00 pagi setiap hari.

Sejarah
Stesen radio khusus untuk Negeri Perak mula bertapak bila Radio Malaya Stesen Ipoh ditubuhkan pada 1956 di satu tapak berhampiran Lapangan Terbang Ipoh.

Pada 16 September 1963, Radio Malaya Stesen Ipoh yang dikenali sebagai Radio Malaysia Stesen Ipoh.

Pada 1hb Januari 1966, sebuah bangunan stesen radio yang lengkap hasil ilham arkitek Iversen Van Sitteran didirikan di atas kawasan seluas 14 ekar di Jalan Dairy, Ipoh. Radio Malaysia Stesen Ipoh telah memulakan operasinya di bangunan berhampiran Jalan Dairy, Ipoh dengan anggota seramai 50 orang. Selain ruang pejabat, bangunan ini memuatkan 5 studio radio, auditorium dengan kapasiti 500 penonton dan bengkel kejuruteraan.

Pada pukul 12:00 tengah malam, Tahun Baharu (1hb Januari) 1989, Radio Malaysia Stesen Ipoh/Radio Malaysia Ipoh Station yang dikenali sebagai Radio 3 Ipoh.

Pada 1hb September 1998, Radio 3 Ipoh yang dikenali sebagai Radio Malaysia Ipoh.

Pada 1hb April 2005, Radio Malaysia Ipoh yang dikenali sebagai Perak FM.

Pada 9hb Januari 2016, Perak FM beroperasi di bangunan baharu dikenali sebagai Kompleks Penyiaran Sultan Nazrin Muizzuddin Shah, bangunan baharu ini telah dirasmikan oleh Duli Yang Maha Mulia Paduka Seri Sultan Perak Darul Ridzuan, Sultan Nazrin Muizzuddin Shah Ibni Almarhum Sultan Azlan Muhibbuddin Shah Al- Maghfur-lah pada 28 Rabiul Awal 1437 Hijri.

Bangunan baharu ini di lengkapi dengan 2 bilik konti siaran, 4 bilik suntingan audio, studio rakaman musik, studio Berita TV dan Auditorium yang boleh memuatkan sehingga 500 orang.

Bersiaran 18 jam sehari menemani pendengar dengan hiburan serta informasi bermula siaran seawal jam 6.00 pagi hingga jam 12.00 tengah malam dengan Tagline Radio Malaysia Perak FM adalah "Hiburan Berinformasi" sebagai slogan radio dan "Untuk Kome Aje" yang bermaksud "Untuk Anda" bagi segmen berdialek Perak.

Pada 1hb April 2021, Penyiar negara Radio Televisyen Malaysia (RTM) meraikan ulang tahun ke-75 dan Perak FM rasmi melancarkan logo baharu dan saluran sukannya serta menjenamakan semula kesemua stesen radio tempatannya.

Sejarah nama Perak FM 
 Radio Malaya Stesen Ipoh (1956 - 15.09.1963)
 Radio Malaysia Stesen Ipoh (16.09.1963 - 31.12.1988)
 Radio 3 Ipoh (01.01.1989 - 31.08.1998)
 Radio Malaysia Ipoh (01.09.1998 - 31.03.2005)
 Perak FM (sejak 01.04.2005)

Penyampai
Nasreeq
Mim
Ely Fazilah Hanafi
Saiful Nawab
Ros
Finas
Nana
Ida
Fitri
Shaiful Airy
Maslita

Rancangan utama

Setiap Hari (Isnin - Ahad)

Frekuensi

Rujukan

Pautan luar
 

Stesen radio tempatan RTM
Stesen radio bahasa Melayu
Jabatan dan agensi negeri Perak